Võru Spordikooli esiliigameeskond mängis nädalavahetusel kaks viimast mängu esiliiga teisel etapil. Laupäeval kaotati kindlalt vahegrupi liidrile Põltsamaa Felix tulemusega 0:3 (-16; -9; -19). Pühapäeval võideti Võru Spordikooli võimlas Narva SK Energia/ VK Viktoriat 3:0 (22; 20; 17). Vahegrupis saadi seega kolmas koht ning veerandfinaalis pääsu eest kaheksa parema võistkonna hulka minnakse nagu mullugi vastamisi Pärnu Võrkpalliklubi II  meeskonnaga. Omavaheliste mängude seis on sel hooajal 1:1, kodus kaotati pärnakatele 2:0 eduseisust 2:3, teises mängus võideti kaks nädalat tagasi võõrsil tulemusega 3:1.